**Základné informácie o maturitnej skúške**

**v školskom roku 2021/2022**

***Všetkým budúcim maturantom želáme veľa usilovnosti* ☺**

***Šťastie potom príde samo...***

**Platná legislatíva:**

* Zákon NR SR č. 254/2008 Z. z. o výchove a vzdelávaní (školský zákon) a o zmene a doplnení niektorých zákonov,
* Vyhláška MŠ SR č. 318/2008 Z. z.o ukončovaní štúdia na stredných  školách a jej zmien a doplnení.

Podľa platnej legislatívy sa žiak 4.ročníka (alebo 8.ročníka) písomne prihlási na maturitnú skúšku do 30. septembra 2021.

Zmenu predmetov alebo zmenu spôsobov vykonania maturitnej skúšky môže žiak nahlásiť písomne zástupcovi riaditeľa školy najneskôr do 15. októbra 2021.

**Maturitnú skúšku na gymnáziu tvoria 4 povinné predmety:**

* **slovenský jazyk a literatúra**
* **cudzí jazyk** (na jazykovej úrovni **B2** Spoločného európskeho referenčného rámca)

 Skupinu predmetov **cudzí jazyk** tvoria predmety : anglický jazyk, francúzsky jazyk,

 nemecký jazyk, ruský jazyk, španielsky jazyk, taliansky jazyk.

* **voliteľný predmet** :
* zo skupiny **prírodovedných** (BIO, FYZ, CHEM, INF, MAT)
* alebo **spoločenskovedných** (DEJ, GEO, OBN,)
* alebo **ostatných predmetov** (ZŠP, EKN....).

Týždenná hodinová dotácia pre tento voliteľný predmet **musí byť** **najmenej 6 hodín za štúdium** (vrátane seminárov alebo cvičení s rovnakým zameraním).

* **ďalší voliteľný predmet** si môže zvoliť akýkoľvek vyučovací predmet, pričom tu nie je obmedzená hodinová dotácia - môže ním byť aj ďalší cudzí jazyk, z ktorého žiak vykoná len ústnu formu internej časti MS na úrovni B1 alebo B2 podľa vlastného výberu

Žiak môže vykonať maturitnú skúšku iba z vyučovacích predmetov, ktoré sú uvedené v učebnom pláne a v ktorých sa vzdelával.

*Žiak môže* ***dobrovoľne*** *konať maturitnú skúšku aj z ďalších najviac dvoch predmetov, ktoré sú súčasťou študijného plánu, ktorý žiak študuje na gymnáziu. Pod vykonaním dobrovoľnej skúšky sa myslí aj absolvovanie len externej časti, alebo len internej časti.*

**Riadne termíny externej časti (EČ) a písomnej formy internej časti (PFIČ) MS**

**slovenský jazyk a literatúra 15.marec 2022 (utorok)**

**cudzí jazyk** 16.marec 2022

matematika 17.marec 2022

**Náhradný termín EČ a PFIČ MS** sa uskutoční  **5.-8. apríla 2022**.

**Opravný termín EČ a PFIČ MS** sa uskutoční **5.-8. septembra 2022**.

Ostatné predmety majú len **ústnu formu internej časti** maturitnej skúšky (ÚFIČ).

**Termín ústnej formy maturitnej skúšky** **23. -27.mája 2022**

**Hodnotenie maturitnej skúšky**

a) **Výsledky písomnej formy internej časti (PFIČ) sa hodnotia percentami, ústna odpoveď známkou.**

b) **Žiak úspešne zložil maturitnú skúšku**, ak úspešne zložil skúšku zo všetkých predmetov maturitnej skúšky.

**Katalóg cieľových požiadaviek na maturitnú skúšku je na** [www.statpedu.sk](http://www.statpedu.sk/)

Žiak **s vývinovými poruchami učenia alebo so sluchovým postihnutím** môže z predmetu zo skupiny cudzích jazykov konať len ÚFIČ MS.

**CHARAKTERISTIKA TESTOV EČ MS, TÉM A ZADANÍ PFIČ MS**

* **Slovenský jazyk a literatúra (SJL),**

Trvanie EČ MS: 100 minút, formát úloh: 40 úloh s výberom odpovede, 24 úloh s krátkou odpoveďou

Trvanie PFIČ MS: 150 minút , formát úloh: 1 úloha s dlhou odpoveďou (štyri témy s určenou žánrovou formou, z ktorých si žiak vyberie a vypracuje iba jednu)

* **Anglický jazyk (AJB2), francúzsky jazyk (FJB2)**

Obsahom a úrovňou náročnosti zodpovedá test EČ a zadanie PFIČ MS úrovni B2 Spoločného európskeho referenčného rámca pre jazyky.

Trvanie EČ MS: 120 minút, formát úloh: 46 úloh s výberom odpovede, 34 úloh s krátkou odpoveďou

Trvanie PFIČ MS: 60 minút, formát úloh: 1 úloha s dlhou odpoveďou (jedno zadanie s určenou žánrovou formou)

### Ústna forma internej časti MS

### Tvorí ju ústna odpoveď maturanta pred predmetovou maturitnou komisiou, pričom si žiak žrebuje jedno zo schválených maturitných zadaní. Ústna odpoveď je verejná.

### MATURITNÉ ZADANIA SA NEZVEREJŇUJÚ!!!

**Kedy žiak zmaturuje?**

**Slovenský jazyk a literatúra a cudzí jazyk**

* aby bol žiak úspešný musí získať z vyučovacích a cudzích jazykov **buď viac ako 25 % z PFIČ MS alebo viac ako 33 % z EČ MS,** ak z ÚFIČ MS bude hodnotený aspoň známkou **dobrý.**
* ak bude z ÚFIČ MS hodnotený z vyučovacích a cudzích jazykov známkou **dostatočný**, musí získať viac ako 25 % z PFIČ MS **a súčasne** viac ako 33 % z EČ MS.

**Matematika**

* aby bol žiak úspešný z matematiky musí získať **viac ako 25 % z EČ MS, ak bude z ÚFIČ MS hodnotený aspoň známkou dobrý,**
* **alebo získať viac ako 33 % z EČ MS,** ak bude z ÚFIČ MS hodnotený známkou **dostatočný.**

**Ostatné predmety**

Predmety, ktoré nemajú EČ MS a PFIČ MS, žiak bude úspešný, ak hodnotenie z ÚFIČ nebude horšie ako 4 – dostatočný.

***Čo, ak žiak nezmaturuje ?***

*Žiak, ktorý* ***nevykonal úspešne MS*** *z predmetu,* ***požiada ŠMK o opravnú skúšku z tohto predmetu****. Vo svojej žiadosti špecifikuje, ktorú časť alebo formu MS chce opravovať (školský zákon, § 88, odsek 1 a 2).* ***Môže požiadať o opravnú skúšku iba tej časti, alebo formy,***

***v ktorej bol neúspešný.***

*Termín konania opravnej skúšky ÚFIČ MS je september alebo február nasledujúceho školského roka.* ***Opravnú skúšku PFIČ MS môže žiak vykonať v mimoriadnom skúšobnom období v septembri nasledujúceho školského roka alebo v riadnom termíne PFIČ MS nasledujúceho školského roka*** *(školský zákon, § 77, odsek 5 a § 88, odsek 4), pričom nasledujúcim školským rokom sa rozumie školský rok nasledujúci po školskom roku, v ktorom žiak konal MS v riadnom termíne (napr. žiak, ktorý neúspešne vykonal MS v riadnom termíne roku 2022, môže vykonať opravnú skúšku v septembri 2022 alebo v marci 2023).*

 *Na opravnú skúšku EČ a PFIČ MS sa žiak prihlási riaditeľovi školy* ***do 30. júna****, ak chce opravnú skúšku konať v septembri nasledujúceho školského roka, alebo* ***do 30. septembra*** *nasledujúceho školského roka, ak chce opravnú skúšku konať v riadnom termíne nasledujúceho školského roka (školský zákon, § 77, odsek 7). Tomuto prihláseniu predchádza žiadosť o opravnú skúšku v zmysle bodu 3.*

**Upozornenie:** Žiak, ktorý neprospeje v 2. polroku v máji a následne koná opravné skúšky v auguste, sa nemôže prihlásiť na opravný termín EČ a PFIČ v septembri.!!! Opravovať tieto časti môže až v marci budúceho školského roka.

***S prípravou začnite už dnes, aby ste v máji 2022 pocítili radosť z úspechu !***